Τράπεζα Εργασίας

Η Τράπεζα Εργασίας (ή Ergobank) ήταν η πρώτη ελληνική πολυμετοχική τράπεζα. 

Ιστορικό
Ιδρύθηκε στις 8 Νοεμβρίου 1975 από ομάδα τραπεζικών με την υποστήριξη διαφόρων επιχειρηματιών. Κύριος ιδρυτής της τράπεζας ήταν ο τραπεζίτης Κωνσταντίνος Καψάσκης, ο οποίος διατέλεσε και πρόεδρος της Τράπεζας Εργασίας από την ίδρυσή της το 1975 έως τον θάνατό του το 1993. Στις 8 Σεπτεμβρίου 2000 η τράπεζα συγχωνεύθηκε με την Eurobank και απορροφήθηκε πλήρως από αυτήν.

Το Ριφιφί

Το βράδυ μεταξύ 19ης και 20ης Δεκεμβρίου 1992 πραγματοποιήθηκε διάρρηξη στο υποκατάστημα της Τράπεζας Εργασίας επί της οδού Καλλιρρόης στον Νέο Κόσμο. Κατά την διάρρηξη, η οποία πραγματοποιήθηκε με την μέθοδο του ριφιφί, παραβιάστηκαν 301 από τις 1.151 θυρίδες του υποκαταστήματος, ενώ εκτιμάται πως η συνολική αξία των κλοπιμαίων ανερχόταν σε 5 δισεκατομμύρια δραχμές.

Πηγές

Κατηγορία:Πρώην τράπεζες της Ελλάδας

Κατηγορία:Eurobank